****

 **REPUBLIKA HRVATSKA
KRAPINSKO-ZAGORSKA ŽUPANIJA**

 **ŽUPAN**

KLASA:334-01/21-01/09

URBROJ: 2140/01-02-21-3

Krapina, 25. listopad 2021.

Na temelju čl. 32. Statuta Krapinsko-zagorske županije („Službeni glasnik Krapinsko-zagorske županije“ br. 31/01, 5/06, 14/09, 11/13, 26/13 - pročišćeni tekst, 13/18 i 5/20) župan Krapinsko-zagorske županije d o n o s i

**ODLUKU O IZMJENAMA I DOPUNAMA**

**Odluke**  **o raspisivanju javnog poziva za dodjelu bespovratnih potpora poduzetnicima u turizmu u 2021. godini**

 **Članak 1.**

 U Odluci o raspisivanju javnog poziva za dodjelu bespovratnih potpora poduzetnicima u turizmu u 2021. godini („Službeni glasnik Krapinsko- zagorske županije“, broj 27/21, dalje u tekstu: Odluka) u točki 5. Sredstva županije, riječi „mjesece lipanj, srpanj i kolovoz 2021. godine“ zamjenjuju se riječima „mjesece lipanj, srpanj, kolovoz, rujan i listopad 2021. godine“.

**Članak 2.**

 U točki 6. Odluke, riječi „Zahtjevi se podnose do zadnjeg dana u tekućem mjesecu za troškove učinjene u prethodnom mjesecu (max. 3. puta) ili jednom u razdoblju od 01. do 30. rujna 2021. godine“ zamjenjuju se riječima „Zahtjevi se podnose u razdoblju od 01. do 30. studenog 2021. godine za troškove učinjene u svim mjesecima“.

**Članak 3.**

 Ova Odluka o izmjenama i dopunama Odluke o raspisivanju javnog poziva za dodjelu bespovratnih potpora poduzetnicima u turizmu u 2021. godini stupa na snagu danom donošenja, a objaviti će se u „Službenom glasniku Krapinsko- zagorske županije“

 **Ž U P A N**

  **Željko Kolar**

DOSTAVITI:

1. „Službeni glasnik Krapinsko-zagorske županije“; za objavu,

3. Upravni odjel za gospodarstvo, poljoprivredu, turizam, promet i komunalnu infrastrukturu, ovdje,

4. Za zbirku isprava, ovdje,

5. Arhiva, ovdje.